CELEX: 62017TN0793
Language: et
Date: 2017-12-05 00:00:00
Title: Kohtuasi T-793/17: 5. detsembril 2017 esitatud hagi – Bruel versus komisjon ja Euroopa välisteenistus

12.2.2018   
            
            
               ET
            
            
               Euroopa Liidu Teataja
            
            
               C 52/35
            
         5. detsembril 2017 esitatud hagi – Bruel versus komisjon ja Euroopa välisteenistus
   (Kohtuasi T-793/17)
   (2018/C 052/47)
   Kohtumenetluse keel: prantsuse
   
      Pooled
   
   
      Hageja: Damien Bruel (Pariis, Prantsusmaa) (esindaja: advokaat H. Hansen)
   
      Kostjad: Euroopa Komisjon ja Euroopa välisteenistus
   
      Nõuded
   
   Hageja palub Üldkohtul:
   
               —
            
            
               tunnistada käesoleva hagiavaldus vastuvõetavaks ja põhjendatuks;
            
         sellest tulenevalt:
   
               —
            
            
               tühistada otsus, millel puudub kuupäev ja mis on allkirjastatud elektrooniliselt 25. septembril 2017 pealkirjaga „Taotlus asendada peaekspert nr 2 „Projekti finants- ja lepinguline juhtimine““;
            
         
               —
            
            
               otsustada, et hüvitamisele kuulub kogu varaline ja mittevaraline kahju, mis hageja tekitati õiguse heale haldusele raske rikkumisega, kui võeti vastu otsus, millel puudub kuupäev ja mis on allkirjastatud elektrooniliselt 25. septembril 2017 pealkirjaga „Taotlus asendada peaekspert nr 2 „Projekti finants- ja lepinguline juhtimine““;
            
         
               —
            
            
               mõista kostjatelt hageja kasuks solidaarselt või teise võimalusena in solidum või kolmanda võimalusena kummaltki välja hüvitisena 152 250,00 eurot varalise kahju eest ja 25 000,00 eurot mittevaralise kahju eest;
            
         igal juhul:
   
               —
            
            
               mõista kõik kohtukulud välja kostjatelt;
            
         
               —
            
            
               säilitada hageja kõik muud õigused, kohustused, võimalused ja nõuded.
            
         
      Väited ja peamised argumendid
   
   Hagi põhjenduseks esitab hageja ühe ainsa väite, mis tugineb oluliste menetlusnormide rikkumisele. Väide koosneb kolmest osast.
   
            
               1.
            
            
               Esimene väiteosa, et rikutud on õigust olla ära kuulatud, kuna hagejal ei võimaldatud enne vaidlustatud otsuse tegemist väljendada tema suhtes esitatud etteheidete suhtes oma seisukohti.
            
         
            
               2.
            
            
               Teine väiteosa, et rikutud on õigust tutvuda toimikuga, kuna hagejal ei võimaldatud tema taotlustest hoolimata teda puudutava toimikuga tutvuda.
            
         
            
               3.
            
            
               Kolmas väiteosa, et rikutud on põhjendamiskohustust, kuna vaidlustatud otsuse põhjendused ei võimalda hagejal mõista seda, mida talle ette heidetakse.